भारत की विदेश मंत्री सुषमा स्वराज आज तीसरी उच्चस्तरीय द्विपक्षीय बातचीत के लिए श्रीलंका जा रही हैं. अगले महीने प्रधानमंत्री नरेंद्र मोदी की यात्रा से पहले सुषमा स्वराज की इस यात्रा को अहम माना जा रहा है.

विदेश मंत्रालय के प्रवक्ता सैयद अकबरुद्दीन ने ट्वीट के ज़रिए इसकी जानकारी दी है.

स्वराज के साथ विदेश सचिव एस जयशंकर भी जाएंगे. इससे पहले वह पाकिस्तान गए थे. उनका दौरा दोनों देशों के बीच काफ़ी समय से स्थगित बातचीत फिर शुरू करने की दिशा में अहम क़दम माना जा रहा है.

दो हफ़्ते पहले ही श्रीलंका के राष्ट्रपति मैत्रीपाल सिरिसेना भारत आए थे. उनके दौरे पर दोनों देशों ने नागरिक परमाणु सहयोग समझौता किया था.

समाप्त

ऑस्ट्रेलिया में चल रहे क्रिकेट विश्व कप में आज भारत और वेस्टइंडीज़ के बीच पर्थ के वाका ग्राउंड पर मुक़ाबला होने जा रहा है. यह मैच भारतीय समयानुसार क़रीब 10 बजे शुरू होगा. इस मैच में जीत से भारत क्वार्टर फ़ाइनल में अपनी जगह मज़बूत कर सकता है.

भारत ने अभी तक वर्ल्ड कप में खेले अपने तीनों मैच जीते हैं.

पाकिस्तान के शहर लाहौर में आज मेगा लेदर शो 2015 का आयोजन हो रहा है. लाहौर इंटरनेशनल एक्सपो सेंटर में होने वाले इस मेले में पाकिस्तान सरकार के कई बड़े अधिकारी, विदेशी संगठन और राजनयिकों के भाग लेने की उम्मीद है.

यूरोपियन यूनियन ने भी पाकिस्तान के लेदर शो को अपना समर्थन दिया है. पाकिस्तान का चमड़ा उद्योग निर्यात के ज़रिए राजस्व का बड़ा हिस्सा अर्जित करता है.

थाईलैंड सरकार आज अपने 10 लाख टन चावल की नीलामी करने वाली है. सरकार को उम्मीद है कि इस नीलामी में बड़ी तादाद में लोग भाग लेंगे.

थाईलैंड पिछली 29 जनवरी को 10 लाख में से पांच लाख टन चावल की नीलामी कर चुका है. सरकार का लक्ष्य इस साल क़रीब एक करोड़ लाख टन चावल को निर्यात करना है.

(बीबीसी हिन्दी के एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
न्यूज़ अलर्ट: आज है रंगों का त्योहार होली